GOSPODARSKI PRIRUČNIK 


SVEZAK 8. 
Uzgoj pšenice 


Ciena 3 kune 


ZA G R E B 1942. 


15kog 


»Nije žiće ovo naše, domovine glavnica je, 
Što uživat mi možemo, al' potrošit ne smijemo!« 
: Petar Preradović. 


SELJAČE! 


Život i pobjeda hrvatskog naroda leži u plodno- 
sti naših njiva, to jest u tvojim rukama. 


Ovo skromno djelo posvećujem uspomeni našeg 
neumrlog rodoljuba, narodnog prosvjetitelja i borca 


za gospodarski preporod, bivšeg ravnatelja Hrvat- 


skog Radiše, junačkom smrću poginulog 
Generala Petra Milutina Kvaternika, 
čijom sam pobudom počeo izdavati ove priručnike. 
Pisac. 


Z 


Pšenica 
Kako podneblje zahtieva pšenica? 


Domovina pšenice je južna Azija. Ona je bilj- 
ka toplih krajeva, pa prema tomu može se pšenica 
samo tamo sijati, gdje je blago i toplo podneblje. 
Na sjeveru i u gorskim krajevima, gdje prosječ- 
na toplina u mjesecu siečnju pade ispod —12 C, ne 


.može više pšenica  uspievati. Ona je ondje, gdje 


pušu suhi i hladni vjetrovi i gdje ima mrazova bez 
sniega, vrlo osjetljiva, pa lako mrzne. Najviše 
strada pšenica od kasnih proljetnih mrazova. Pše- 
nica ima jače razvijeno žilje i lišće nego raž i je- 
čam, pa zato zahtieva više vlage i hrane nego one. 
Pšenica oplođuje sama sebe, njoj ne škode mnogo 
kao drugim žitaricama proljetne kiše, pa ni onda, ' 
kad se nalazi u cvietu, jer ne treba tuđe oplodnje 
kao druge žitarice. i 


= Kakvo tlo zahtieva pšenica? 


Pšenica zahtieva jako, teško, hranivo tlo. Naj- 
bolje joj prija laporasta crnica i glinasta crnica. 
Slabije uspieva na pjeskovitoj ilovači. Tresetno tlo 
i lake pjeskulje nisu za kulturu pšenice. 

Laporasto tlo ćeš poznati po tome, što na nje- 
mu rastu različite vrsti djeteline, a osobito žuta 


“djetelina, divlja žalfija, zečji trn i vriežaste kupi- 

ne. Pšenica voli vapnenasto tlo. Tlo, koje ima vap- 
na, poznat ćeš po tome, što, ako poliješ oštrom ki- 
selinom, ono kipi (vri). 


Zašto neuspieva pšenica na lakom crničnom tlu? 


Zato, jer su crnična tla često kisela, a osim 
toga su crnična i trsetna tla suviše spužvasta, pa 
pšenica lako promrzne. U takvom tlu nakupi se veli- 
ka količina vode. Poznato je, da voda, kad se smrz- 
ne, povećava obujam tiela. Ona se u obliku leda 
raztegne, pa kod raztezanja pokida žilje, a osim to- 
ga digne led biljku iz zemlje. Proti takvu dizanju 
biljaka preporučuje se, pšenicu, čim se zemlja to- 
liko osuši, da se ne liepi, teškim valjkom povaljati. 
Valjak će pšenicu ponovno u zemlji učvrstiti, 
pa će tako  spriečiti, da proljetni vjetrovi ne isuše 
izloženo žilje. 

Iza kojih usjeva treba sijati pšenicu? 

Nije svejedno; za kojim se usjevima pšenica 
sije. Sve biljke ne troše jednake količine različnih 
hraniva iz Zemlje. Sasvim je naravno, da će pšeni- 
ca za biljkom, koja je sva ona hraniva, što pšeni- 
ca za svoj razvitak treba, godinu dana prije potroši- 
la, samo kukavno životariti, pa kako će ostati glad- 
na, ne će nam moći donieti onaj prirod, koji od 
nje očekujemo. Pšenica treba u prvom redu mnogo 
fosforne kiseline, kalija i vapna, pa zato ćemo na- 
stojati pšenicu za onim biljkama sijati, koje ne 
troše mnogo fosforne kiseline, kalija i vapna, ili 

poslije takvih usjeva, koji su dobili tolike količine 
tih hraniva, da je ostala još dovoljna količina i. za 
pšenicu. 

Najbolje uspieva pšenica za sojom, djetelinom, 
lucernom,  grahoricom, konjskim bobom, krumpi- 
rom, duhanom, konopljom, repicom i zelenim krm- 
nim kukuruzom. Zrnasti kukuruz, krmna i slador- 
na repa nisu dobri usjevi prije pšenice poradi toga, 
što se vrlo kasno uklanjaju s polja. pa se može pše- 
nica samo kasno sijati, što nije dobro, a onda i po- 
radi toga, jer ti usjevi ostavljaju zemlju u vrlo sit- 
no smrvljenom dapače i u prašnom stanju; što opet 
nije dobro. jer pšenica doduše voli sitnu zemlju na 
površini, ali donji sloj neka je bolje grudast i ve- 
zan, da se korienje može: bolje pričvrstiti te mrazo- 
vima bolje odolievati. > 


'Iza zobi ne valja sijati pšenicu, jer je to veoma 
proždrljiva biljka, koja svojim jakim  korieniem 
svu hranu, koju bi pšenica trebala, potroši. Jedna- 
ko ne uspieva pšenica iza ječma. Uzrok nije točno 
poznat, ali u praksi se pokazalo, da ječam nije do- 
bro sijati prije pšenice.. Najgori je usjev prije pše- 
nice sama pšenica, pa ako se i dodaju. umjetna gno- 
jiva, ona ne će onako uroditi kao iza navedenih u- 
sjeva, pogotovo ne onda, ako polje nije čisto od 
svakog korova. Pšenica veoma zakorovljuje polje, 
pa je već'u probitku  tamanjenje korova, da se ne 
gije' pšenica više godina uzastopce. ; 

Kakva gnojiva zahtieva pšenica? 


Pšenica ima veoma razvijeno žilje, koje ipak ne 
prodire u dublje slojeve zemlje. Ona će prema tome 
. za nju potrebna hraniva gornjega sloja zemlje dobro 
izrabiti, ali ta se hraniva moraju nalaziti na površini. 
Kako od pšenice zahtievamo da donese više zrna, a 
za stvaranje zrna treba mnogo fosforne kiseline, to 
je naravno, da joj moramo dati ona gnojiva, koja 
obiluju fosfornom kiselinom. 

Poznato. je, da samo jako i zdravo stablo 
može obilnim i zdravim plodom uroditi. To vriedi 
naravno i za pšenicu. Samo na zdravoj i jakoj sla- 
mi možemo jedro zrno očekivati. Kako slama treba 
mnogo kalija za svoj razvitak (9%), to je razum- 
ljivo, da moramo pšenici dati potrebnu količinu ka- 
lija. 

Već smo prije čuli, da pšenica zahtieva tlo, ko- 
je ima dovoljnu količinu vapna, te da na kiselim 
oranicama ne će nikad dobro pšenica uspievati. Na 
drugom mjestu naveo sam one biljke, koje pokazu- 
iu kiselinu zemlje, pa je do nas, da tu bolest izlie- 
čimo. Ne trebamo ništa drugo, već zemlji dati po- 
trebnu količinu vapna, da kiselinu zemlji oduzme- 
mo.. Dakle, ako zemlja nema dovoljno vapna, to 


moramo za pšenicu dati polju vapna. Dušičnih 


spojeva ne zahtieva pšenica u većim količinama, 
nasuprot bi mogla ta gnojiva na pšenicu nepo- 
voljno djelovati, jer  dušični spojevi  pospie- 
šuju razvitak lišća, pa bi bujna pšenica mogla lako 

poleći. Dušične spojeve upotriebit ćemo s dobrim 
uspjehom u prvom razvitku pšenice, da ojača za zi- 
mu, a najuspješnija upotreba bit će onda, ako nam 
je pšenica slabo prezimila, pa za pojačanje i bolje 
bujanje u prvo proljeće, kad vegetacija počne, pše- 
nici damo manje količine dušika, u obliku salitre, 
koja veoma brzo djeluje i pšenicu u nekoliko: dana 
pojača. 3 


Koje količine umjetnih gnojiva treba pšenici dati 
i kako se imaju upotriebiti? ; 

Točna količina umjetnih gnojiva može se samo 
nakon pomnog ispitivanja ustanoviti. Mi smo još 
od toga jako daleko, jer nemamo zato potrebiti broj . 
stanica, da bismo mogli provesti izpitivanja na ve- 
liko. Bez bojazni, da ćemo počiniti veliku pogrešku, 
možemo predpostaviti, da su sve naše zemlje bez 


razlike gladne fosfora i kalija, pa zato ne ćemo po- 


griešiti, ako na svako katastralno jutro damo po 3 
vreće superfosfata (3xX75 kg = 225 kg) i jednu 
vreću 40% kalijeve soli (100 kg), te iste brižljivo 
zadrljamo. 

Manje količine umjetnih gnojiva se ne isplati 
sipati, jer ostaju bez djelovanja i možemo smatrati 


“kao izbačen novac. Dakle ili čestito ili nikako. 


Kako se ima prirediti sjeme za sjetvu? 


Sij samo najplemenitije sjeme. Naša narodna 
kaže: »Kakva sjetva, takva žetva!« I najbolje nije 
za sjeme odviše dobro. 

Poznata je činjenica, da se pšenica veoma brzo 
izrodi, naročito, ako se ne posvećuje čišćenju sje- 
mena potrebna pažnja. U naprednim zemljama po- 
stoje posebna uzgajališta sjemenske pšenice, koji- 
ma upravljaju  najvrsniji stručnjaci, a na kojim 
uzgajalištima mogu gospodari nabaviti onu sjemen- 
sku pšenicu, kakva odgovara njihovu tlu i položaju. 
Tamo je običaj, da svake treće ili četvrte godine 
sjeme mienjaju. Mi takvih uzgajališta nemamo, pa 
moramo računati sa sjemenom kakvo imamo. 

Da bismo dobili što bolje sjeme, treba već pri- 
je žetve tražiti pšenicu, dok je još na nogama. Lie- 
pa gusta, jedra i zdrava pšenica s debelim klasjem, 
odporna prptiv hrđe i polieganja, bez snieti, s do- 
bro izgrađenim i teškim caklastim zrnom i rodnim 
klasićima, to je sjeme kakvo mi trebamo. 

U koliko smo primorani  upotriebiti vlastito 
sjeme, onda moramo takvo pustiti više puta preko 
trijera ili još bolje preko selektora, u koliko takav 
postoji. 

Svako sjeme treba izpitati na klijavost, jer će- 
mo se prema tome moći ravnati, koliko kilograma 
sjemena trebamo za jedno jutro. Klijavost izpitu- 
jemo na taj način, da u plitku zdjelu ili tanjur po- 
sijemo sto zrna. Zemlja neka je vlažna i na toplu 
mjestu, da zrno bolje nikne. Nakon što je sjeme po- 
čelo nicati, treba pokusno sjeme dobro promatrati. 
Dobro sjeme mora jednolično nicati. Čim se pokazuju 
kržljavi oblici i da se klijanje kod mnogih zrna za- 

teže, znak je da sjeme nema dovoljno životne sna- 
ge. Jasno je, da se od takva sjemena ne može oče- : 
kivati veći prirod. Takvo sjeme treba prodati ili sa- 
mljeti, a nabaviti bolje, ma bilo nešto skuplje. Broj 
izniknulih zrna pokazuje nam postotak klijavosti. 
Ako je niklo 70 zrna, to znači da je klijavost 70%. 

Svako sjeme treba prije sjetve razkužiti. Prije 
ge običavalo sjeme močiti ili na hrpi kvasiti i pre- 
bacivati. Danas se razkuživanje obavlja prašenjem 
s pomoću razkužnih sredstava. Takvih ima više vr- 
sta. Treba paziti, da se kupuju samo. takva sred- 
stva, koja su odobrena od Ministarstva seljačkog 
gospodarstva. Prašenje vapnenim praškom ili kva- 
šenje mokraćom ili sličnim sredstvima ne vriedi. 

Ako. je bila pšenica zaražena - prašnom snieti, 
onda takva nije prikladna za sjeme, jer se ovako 
bolesna pšenica ne može  prašenjem ni močenjem 
razkužiti. Prašnu sniet možemo samo parenjem ubi- 
ti. To je dosta složen i težak posao, kojega mali go- 
spodari ne mogu provesti, jer nemaju zato uređaje 
niti posjeduju za to spremu i zbog toga je najbolje 
nabaviti dobro i zdravo sjeme. 

. Na razkužnim sredstvima nemoj štediti. 


Kako se ima pšenica sijati? 

Mnogi naši gospodari siju još pšenicu rukom 
(omaške). čuo sam neke, kako tvrde, da je bolje 
rukom sijati, jer se, kako kažu, zrno bolje po povr- 
šini razdieli. U naprednim zemljama sijanje rukom 

pripada već poviesti ratarstva upravo tako, kao i 
drveni plug. Bolji gospodari kod nas siju strojem, 
jer su se uvjerili, da je to mnogo bolje. To vriedi 
naravno samo za krajeve, gdje se može sijačicom 
sijati. U brdskim i strmim položajima ne će drugo 
preostati, nego i dalje sijati omaška rukom. 


U naprednim zemljama, kao što je Njemačka, 
drže dapače i naše sijačiće za zastarjele, pa uvode 
takve sijačice, koje ne bacaju cijele hrpice sjemena, 
kao naši strojevi, već zrno za zrnom (Einzelkorn- 
samaschine), Takav način sijanja ima tu svrhu, da 
spremi sjeme tako u zemlju, da svaka biljka dobije 
za svoj razvitak potreban prostor i da jedna drugoj 
ne smeta. Druga velika prednost jest, da treba za 
istu površinu jedva polovicu sjemena, koliko su do- 
sada trebali. U Njemačkoj se sije pšenica ponajvi- 
še na razmak red od reda na 18—22, a dapače i na 
25 cm, jer oni okopavaju pšenicu isto tako, kao što 
se kod nas repa ili kukuruz okopava. Kinezi, koji su 


poznati kao najbolji vrtlari i najvrsniji ratari, sade 


pšenicu. Oni sebi uzgajaju rasad u gredicama kao 
što mi činimo kod zelja i drugog povrća, pa onda 
presađuju svaku biljku posebice. Na taj način po- 
stignu prirod od 50 kvintala na jedno jutro. 


Koliko se pšenice sije po jutru: 


Opet jedno pitanje, na koje je vrlo teško va- 
ljano odgovoriti. To stoji do kakvoće zemlje, do 
klijavosti sjemena, nadalje stoji do toga, imamo li 

očekivati štetu od miševa, hrušteva i od drugih šte- 
točina i tako dalje. Mi običajemo kod ranoga sija- 
oja i kod povoljnih prilika sijati 70—80/ kilograma 
po katastralnom jutru. Kod kasnijega sijanja ide- 
mo s količinom na više. Točnu količinu mora svaki 
gospodar sam sebi za svoje prilike ustanoviti. 

Kod pšenice traje klijavost kroz mnogo godina. 
Nakon 15 godina niklo je kod pokusa 15% (a/*) od 
sjemena. Mnogi preporučuju sjeme staro 2 ili 3 &0- 
dine, jer klice različitih bolesti (pikae, sniet i t. dj 
gube kažu, klijavost nakon jedne godine. 

Što je bolje: gusto ili rietko sijanje? 

Do sada preteže uopće mišljenje, da se na ja- 
čim zemljama sije manja, a na slabijim mršavim 
zemljama veća količina sjemena. Ja se s tim nazo- 
rima ne slažem. Evo jedan mali primjer: Uzmimo, 
da jedan gospodar ima dvie krave u staji, pa nema , 
dovoljno hrane, da te dvie kravice valjano prehra- 
ni, što bi naši gospodari na to rekli, kad bi ih ja 
savjetovao, da treba, ako nema dovoljno hrane za 
dvie krave, staviti kod iste hrane četiri krave u 
staju, da dobije više mlieka. Sigurno bi svaki rekao, 
da kod mene nisu »svi kotači u redu!« Pp 

Kod krave dakle to ne vriedi. Pa zar nije i 
biljka živo biće? Ako na nekoj površini nema do- 
voljno hrane za dva zrna pšenice, mogu li se onda 
četiri zrna na istoj površini bolje hraniti? Ja mi- 
slim, da ne treba gušće, nego rjeđe sijati, da ge o- 


> 

mogući prehrana svake biljke, a za to treba polje 
bolje čistiti i u redu držati, da svaka biljka ima 
svoj prostor, i da je korov ne smeta. Dakle plieviti 
i okopavati. 

Da pređem opet na prvi primjer. Ako nema 
dosta hrane za dvie krave, onda ću preporučiti: ili 
samo jednu kravicu imati, da se može obilnije hra- 
niti, ili, ako hoću imati ipak dvie krave, moram ih 
brižljivo čistiti, i njegovati, da nestašicu hrane do- 
nekle nadoknadim čistom toplom stajom. Nije li to 
pamentnije? 

Poznata je činjenica, da se na gustom sijanju 
pojavljuju različite bolesti, kao hrđa,  prugavost i 
tako dalje, a vidimo i kod blaga: da bolest zauzme 


prije maha u stajama, gdje blago nema dovoljno | 


svježeg zraka i prostora, nego li onda, kad bi se na- 
lazilo na otvorenom prostoru. Ako je sjemme samo 
po sebi slabo, naginjati će na različite bolesti, na- 
ravno to više, što je gušće posijano, pa ga pored 
toga još i slabo hranimo. Ako je zemlja slaba, pre- 
poručam, da se pšenica i uopće svi usjevi što rani- 
je siju, da se uzmognu do zime dobro razviti, kako 
bi došli u zimu dobro ojačani i da bi mogli opasno- 
stima zime dobro odoljeti. Osim toga moći će rano 
sijane biljke u duljem roku potrebnu hranu sakup- 
ljati. Prepuštam svakom gospodaru, da sebi nakon 
zrelog razmišljanja sam stvori o tome sud. 

Kako ćemo pšenici osigurati potrebnu vlagu? 


Jednostavno na taj način, da sačuvano zimsku 
vlagu! Dakle treba prije svega zimsku vlagu u do- 
voljnoj količini sakupiti. Ako budemo za pšenicu 
plitko orali, onda se ne će zimska vlaga u zemlji na- 
kupiti: i zato moramo godinu dana prije na to mi- 
sliti, i za usjeve, koje sijemo prije pšenice, duboko 
orati. Zemlja će se preko ljeta sleći, ali će ostati 
ipak još tolika propustljivosti, da će se kiša i sniež- 
na voda u donjim slojevima moći sakupiti. 

Druga vrlo važna stvar, kod nas nažalost još 
malo poznate, a još manje upotrebljavana jest dr- 
ljanje i okopavanje pšenice u proljeće. 


Kako se ima vršiti drljanje i okopavanje? 


U prvo proljeće, kad je zemlja već toliko suha, 
da se za valjak ne liepi i da konjsko kopito ne 
zgnječi zemlju, valja pšenicu teškim valjkom dobro 
povaljati. Tako će se sve biljčice, koje je mraz po- 
digao, opet pričvrstiti i ne će ih proljetni vjetrovi 
moći posušiti. Poznato je također, da se pšenice na- 
kon valjanja mnogo bolje razbuja. 

Nakon nekoliko dana, dok smo se uvjerili, da 
se pšenica dobro  ukorjenila, pristupimo drljanju, 
ako nemamo za tu svrhu građene strojeve ili drlja- 
če, dobra je svaka oštra, ne preteška drljača. Dje- 
lovanje drljače će biti još bolje, ako između zu- 
baca  drljače  pričvrstimo trnje. Preporučuje se 
osobito ako je pšenica gusta, preko redova dr- 

ljati. < Nakon nekoliko dana možemo  drija- 
nje u protivnom smjeru ponoviti. Nikad nemojte 
gledati za drljačom, jer drljano polje nije lijepo, a 
posve je naravno, da će drljača po koju biljku išču- 
pati, ali ona iščupa i korov, koji je za pšenicu od 
-od najveće opasnosti, jer on potroši pšenici hraniva, 
koja bi za svoj razvitak trebala. 

Takvim se drljanjem smrvi zemlja među pše- 
nicom i ta sipka zemlja djeluje kao kakav gunj. 
Ona štiti da se oranica ne presuši. Tko to posluša, 
svoju pšenicu čisti i drlja, ne treba se mnogo boja- 
ti suše u vremenu, kad se zameće zrnje. 

U naprednim zemljama obično pšenicu i oko- 
pavaju. Tamo se pšenica sije na 18 do 22 centime- 
tra udaljenosti, pa se u prvo proljeće isto tako oko- 
pava, kao što mi to radimo kod kukuruza. Oni imaju 
u tu svrhu posebno građene okopavaće strojeve, ko- 
ji odjedamput po više redova okopavaju. Gdje tak- 
vih strojeva nema, okopavaju ručnim motičicams 
I to se izplati, jer ako nam pšenica samo po 200 
kg. po jutru više urodi, izplati se uzeti 5 do 6 nad- 
ničara, koji će lako jedno jutro na dan okopati. 


Uzporedni pokusi 


Okopavanje pšenice je za većinu naših gospo- 
dara novost, koju ne će mnogi odmah prihvatiti, i 
u većem opsegu provesti, ali je poželjno da već jed- 
nom i mi počnemo napredno raditi. Svaki čitaoc 

“»Gospodarskog Priručnika« neka barem provede uz- 

prepoznati svoje neprijatelje. 


poredni pokus, da se sam uvjeri o velikim probitci- 
cima ovog načina uzgoja pšenice i drugih žitarica. 
Neka posije na pr. 100 četv. hvati u široke redove 
na razmak od 28 em, a isto toliko i na obični raz- 
mak od 11% em. Ovu, u široke redove sijanu pše- 
nicu, neka okopava i drži vazda čistu od korova, a 
onu u guste redove ili omaške sijanu, neka prepusti 
samu sebi, kako to običavaju naši gospodari činiti. 
Nakon žetve neka izmjeri snoplje, posebice zrnje i 
posebice slamu, pa će mu razlika reći više nego sve 
liepe rieči. 


češljanje pšenice 


Međutim ima još jedan način njege pšenice, i 
uopće svih žitarica koji može svaki gospodar prove- 
sti, a to je grabljanje ili češljanje žita. Mnogi na- 
predniji gospodari grabljaju u proljeće svoje livade 
da izčešljaju iz nje mahovinu. Isti taj posao neka 
obave i kod svoje pšenice. Kad je nikla pšenica, nik- 
nuo je i veći dio korova. Kleknite ili još bolje lezi- 
te na zemlju i pomno promatrajte šta je sve tu ni- 
klo među pšenicom. Mnogo tisuća sićušnih biljčica 
ćete tu naći. Orie imaju doduše tek samo dva pluć- 
na listića, ali dobar poznavaoc će već i u tom stanju 
Kad se njiva toliko 
presušila, da se zemlja ne lijepi za ratila, onda uzmi : 
grablje, — kakove baš imaš, — drvene ili željezne, 

i grabljaj tako dugo, dok nijesi izčešljao sve sićuš- 
ne biljčice da je pšenica ostala čista. Ovo grablja- 
nje treba provesti prvi puta u jesen, dok je pšeni- 
ca nikla, a po drugi puta u proljeće prije nego što 
je počela pšenica jače busati i zemlju  prekrivati. 
Ovaj posao nije težak, jer se ovako sitan korov mo- 
že lako izčešljati, a ne zahtieva nikakvih troškova, 
naročito kod malog gospodara koji ima vlastitu 
radnu snagu. | 


Pravovremenom sjetvom, 1. do 15. listopada, 
i uništavanjem korova, gore navedenim načinom, 
postići ćemo po jutru za 400 do 500 kg veći prirod, 
pa se izplati malo uložiti truda. 


Uništavanje poljskih miševa 


U sušnim godinama razmnažaju se svakovrsni 
štetnici, pa naravno i miševi. Ovi se skupljaju po 
djetelištima i brazdama, a kada gospodari posiju 
pšenicu i druge usjeve, razilaze se po sijanju i izgri- 
zaju usjev. 

Uništavanju ovih opasnih štetnika treba po- 
svetiti osobitu pažnju. Najveći neprijatelj miševa 
jesu mačke. Lovci ubijaju mačke, ako ih nađu na 
njivi, a to je veoma nerazborito. Navodno mačke 
love male zećeve i trćke; to je doduše šteta, ali 
kruh nam je ipak važniji od zeca i trčke. 


16 


Veoma se uspješno mogu poljski miševi uništa- 
vati prigodom oranja. Mnogi psi pravi su majstori 
u lovljenju miševa. Ako povedeš svog psa na oranje 
da te prati za plugom, on će se doskora tako izvjež- 
bati, da mu ne će ni jedan miš umaći. 


Treći način uništavanja jest pomoću različitih 
otrova. Ponajviše se tu radi o izlaganju otrovanog 
zrnja pšenice. Da bismo znali u koju rupu treba 
staviti otrovano zrno, jer tih rupa ima jako mno- 
g0, treba dan prije nogom zagaziti sve rupe, a dru- 
gog dana ćemo točno znati u kojoj se rupi nalazi 
miš, jer će ta rupa biti opet otvorena. 


Ne smijemo računati da bi kiša mogla miševe 
potamaniti. Miš je dobar plivač, on prepliva i Dra- 
vu, a ne bi preplivao malu baricu. Ako je voda ta- 
ko velika da istopi i mišje rupe, onda će ona, na- 
ravno iztopiti i pšenicu. 


Na pšenici ne smije ležati voda 


čim smo završili sijanje, treba odmah povući 
plugom brazde, a iste i dobro očistiti lopatom, da 
voda može brzo odticati s usjeva. Ako voda ostane 
ležati dulje od 2 do 3 dana na usjevu, onda se žilje 
uguši i strune. Da bi voda mogla brže odticati s 
njiva, treba čistiti jarke i odvodne kanale, što je 
dužnost obćinskih i drugih vlasti. 

Prije i sada 


Godina 1930. bila je slična 19420j. Strahovita su 
ša uništila je veliki dio žita. Nerodica, a uz to i ne- 
opisiva gospodarska kriza tjerala je seljaka u očaj. 
Žita nije bilo, a ono malo, što je seljak imao, nije 
mogao pristojno unovčiti, već je morao gotovo po- 
kloniti, a lihvarske kamate je morao platiti, ako je 
želio spasiti krov nad glavom. Tada je bila ciena 
pšenici 85 dinara, kukruzu u klipu 30—35 din. Lie- 
pa krava je stajala 1.000 dinara, kg. žive vage tov- 
ljenog svinjčeta 4 din., par pilića 10 dinara, tov- 
ljena guska 25 dinara, litra mlieka 50 para itd. Po- 
rezi i kamati nesnosni, a kamatna stopa 25 i 80%, 
dapače i više. 

Nije čudo, što su seljaci u takvim prilikama 
klonuli duhom. Za selo onda nije nitko mario, jer 
ako nije rodila pšenica na njivi našeg seljaka, mo- 
gli su glavničari dopremiti svaku količinu iz preko- 
morskih zemalja. Sam seljak je počeo napuštati uz- 
goj pšenice, što više bilo je i gospodarskih struč- 
njaka, koji su bili mišljenja, da treba uzgoj žitari- 
ca smanjiti na najmanju mjeru. 

Uvidio sam, da je naše seljačko gospodarstvo 
pošlo krivim putem, pa sam zbog toga poveo živu 
promičbu za povećanjem = proizvoda pšenice, kao 
najvažnije krušarice. Donosim evo doslovno jedan 
dio promičbenih članaka i pisama, da prikažem, šta 
smo sve učinili i kako smo usprkos najvećih napo- 

ra u 12 godina malo ili bolje reći ništa napried ko- 
raknuli. 

Danas su se prilike iz temelja promienile. Pše- 
nica danas stoji 7 puta, .krava, svinje, perad i dru- 
gi gospodarski proizvodi čak i do 20 puta toliko kao 
onda. A što je najvažnije, danas ne možemo iz pre- 
komorskih krajeva dobaviti ni jednog zrna pšenice 
ili bilo kakovog živeža. 

Ova konjuktura je prolazna. Kad se svrši ovaj 
svjetski rat i srede prilike, nastupit će opet velike 
promjene. Razbor nam nalaže, da i na to mislimo i 
da sebi dobro promišljenim ustrojstvom proizvod- 
nje osiguramo dostojno mjesto na svjetskom trži- 
štu. Naše nastojanje mora ići za tim, ne samo da 
proizvedemo toliko, koliko je potrebno za pokriće 
domaće potrebe, već i da postanemo dobavljač na- 
ših susjeda i drugih naroda u Novoj Evropi. Mo- 
gućnost za to postoji. 

Svi čitaoci ovog /Priručnika« neka dobro Dro- 
misle, šta nam je činiti, da sada, kad smo svoji na 
svome, uredimo našu seljačku proizvodnju tako, 
da udovoljimo zahtievu i mogućnostima. 


Evo ovako sam pisao prie 12 godina. 


Povećajmo prirod žita! 

Dok se sa svih strana viče na slabe ciene pše- 
nice i grdi, da nije uopće vriedno pšenicu sijati, jer 
nema ciene, zagovara »N. G.« što uporniju obrad- 
bu pšenice i drugih žitarica, kako bi smo prirod po 

katastralnom jutru. odnosno hektaru povećali. Obič- 
no se kreće prirod pšenice kod nas ponajviše izme- 
đu 7 i 10 metričkih centi. Ove godine je na žalost 
bio u mnogim krajevima samo poprečan prirod 4 do 


5 metričkih centi. Neki napredniji gospodari posti- 


zavali su i do sada bolji prirod, ali to su samo ča- 
sni izuzetci ili osobito povoljne prilike. Mi moramo 
nastojati, da mali gospodar dobije poprečno bar 16 
do 20 metričkih centi po jutru, što je dosta mala 
želja. Time nije još rečeno, da se preporučuje i 9- 
stati kod te povećane proizvodnje i kod dosadašnjih 
površina zasijanih žitaricama. Nipošto! To poveća- 
nje priroda imalo bi svrhu, da oslobodimo što veće 
površine kulturnog tla (oranica) u svrhu proizvod- 
nje krmnog bilja. 

Baš u posljednjim brojevima »N. G.« istaknuo 
sam u nekoliko članaka potrebu prielaza s pretež- 
nog poljarstva na uporno živinogojstvo, stočarstvo, 
svinjogojstvo i peradarstvo, jer su to grane, koje 
imadu još za stanoviti niz godina priličnu nadu .za 
unosnost (korist). Dobra pečenka, jaje, maslac i t. 
d., naći će uviek dobroga kupca, pogotovu ako će 


se roba izjednačiti i unovčiti putem dobro ustroje- 


nog zadrugarstva, kako je to u Danskoj i drugim 
naprednim državama. 

U krajevima s više padalina (kiša) treba sva 
sredstva upotriebiti, da se urede pašnjaci i livade. 
Gdjegod je moguće, neka se urede livade za nata- 
panje, što je u mnogim prilikama moguće, i što se 
samo iz bojazni malih troškova ne čini, 

U krajevima sa suhom i jako vrućom klimom 
moraju gospodari na.to misliti, da sebi osiguraju za 
vrieme suše što veće količine zelenog krmnog kuku« 
ruza (mišlinga) i zelene soje. 

Nastupe li kao ljetos tropske vrućine, izgori 
trava na pašnjacima i gospodaru ne preostaje dru- 
g0, već hraniti sienom, koje je spremio za zimu. Na- 
ravno je, da mnogi gospodar dođe u težak položaj, 
kad mora zimi kupovati sieno. Jasno je, da gospo- 
dar u ovakovu gospodarenju ne može naći računa u 
živinogojstvu. Nedostatak zelene krme u ljetnim 
mjesecima uzrok je, što je stočarstvo u našim kra- 
jevima tako zaostalo. Dosad su se gospodari kod 
nas premalo brinuli uzgojem djeteline, lucerne, 
krmne repe, krumpira, mrkve, krmnog kukruza 
(mišlinga) i t. d. Dobar gospodar mora sa svim slu- 
čajevima računati i mora prije svega svoje blago 
obskrbiti što većim količinama zelene krme, a za to 
treba stanovite površine kulturnoga tla. 

Uzmimo na primjer, da neki gospodar običaje 
zasijati svake godine po 5 jutara pšenicom, s kojih 
dobiva oko 50 mte. pšenice na godinu. Ako bi oko- 
pavanjem taj gospodar povećao prirod po katastral- 
nom jutru tako, da bi prirod od 50 metričkih centi 
mogao postići na 3 jutra, tada mu svake godine 0o- 
stanu po 2 jutra više za krmno bilje. Koliki je to 
dobitak za uspješno stočarstvo, to zna svaki napred- 
ni gospodar. 

Povećati hektarske priroda žitarica od velikoga 
je značenja čak i onda, ako ih misli gospodar pro- 

dati. Pad ciena pšenici prolazna je pojava. Mnogi 
gospodar . kod nas i u inozemstvu Sijat će manje 
pšenice. Opća proizvodnja će pasti, a ciena će zbog 
toga opet poskočiti. Izjalovi li se i ta nada, t. j. da 
ciene pšenici ostanu i nadalje ovako niske, opet je 
bolje, ako se može prodati 20 nego li 10 metričkih 
centi. 

Pametan čovjek ne može nikako odobriti miš- 
ljenje onih, koji pripoviedaju, da je bolje, ako ma- 
nje žita rodi tvrdeći, da će onda imati bolju cienu. 
Kad bi tako mislili svi gospodari svieta, onda bi mo- 
gli umanjenom proizvodnjom postići bolje ciene; ali 
dok drugi narodi naprežu sve Sile, da postignu što 
veće hektarske prirode, to bi značilo hotimično u- 
manjivanje hektarskih priroda kod nas, a to znači 
i sigurnu i podpunu propast našeg narodnog gospo- 
darstva. Svejedno je, kako će gospodar svoju pše- 
nicu izkoristiti, hoće li je on sa svojom družinom 
pojesti, prodati ili za marvu pohraniti; više je više, 
a previše još nitko nije imao i ne će imati. Ako na- 
ši gospodari žele postići bolje ciene za svoje proiz- 
vode, naći će za to mnogo prikladnije putove nego 
»nazadnjaštvo«. Neka se organiziraju u jake zadru- 
ge po primjeru drugih naprednih naroda, jer je to 
jedini mogući način, da ratar zaštiti svoje probitke. 

Rad oko unapređenja našega narodnog gospo- 
darstva odnosno oko izlaza iz gospodarske krize, 
imora se kretati u dva smjera. Prvi smjer je usavr- 
šavanje tehnike i načina rada u svrhu bolje proiz- 
vodnje u pogledu količine i kakvoće, a drugi smjer 

je ustrojstvo što širega i jačega zadrugarstva u svi“ 
hu postignuća što povoljnijih ciena za sve gospodar- 
ske proizvode, kao i za zaštitu staleških probitaka. 
Uprava »N. G.« upriličila je u okviru »Osječkog 
Velesajma« jednu malu: i čednu izložbu okopavanih 
uzporedno s neokopavanim žitaricama, da na neko- 
liko primjera zorno pokaže, kakve su uspjehe po- 
stigli neki mali gospodari primjenom naprednih na- 
čina pri uzgoju pšenice i drugih žitarica. Uspjesi 
ovih pionira gospodarskog napredka neka dadu po- 
budu drugima, da sliede njihov primjer. Svaki po- 
četak je težak, pa ako su neki očekivali veću i sjaj- 
niju izložbu, neka nam našu čednost ne zamjere. Mi 
idemo polagano korak za korakom, ali sigurno. 


Obće pravilo za uzgoj pšenice 


1. Pšenica zahtieva zemlju s mnogo hrane, osobi- 
to fosfora i kalija. Ako je ne možeš nahraniti kako 
treba, nemoj je uzgajati. Na mršavu zemlju ne sij 
pšenicu, jer je šteta za sjeme i za trud. J 

Ne sij žito za žitom, pogotovu ne pšenicu za 
pšenicom. Dobro uspieva za djetelinom,  lucernom, 
grahoricom, bobom,  lupinom, a najbolje iza soje, 
ako joj damo još kalija i fosfora. 

Od okopavina je krumpir najbolji predusjev. 
Manje dobro uspjeva iza krmne ili sladorne repe. 
Kukuruz crpi jako zemlju i zato je rietko dobra pše- 
nica na kukuruzištu. Naš narod mnogo grieši, što 
obično sije pšenicu na kukuruzišta. Ako se baš mo- 


23 


: H_,d : ; iS a. ša 
ra sijati za kukuruzom, onda svakako treba zemiju 
umjetnim gnojivima (punim gnojenjem) pojačati. 


2. Priredi oranicu što bolje. Ori po mogućnosti 
tri puta. Plug podrivač je osobito dobro ratilo, jer 
ostavlja mekotu na površini, a rahli zdravicu u du- 
bini. Ovako orana zemlja može nakupiti viže zim- 
ske vlage i pšenica ne će od suše stradati. 


35. Od male krave ne očekuj veliko tele, a od 
jadne mršave krmače ne očekuj jake i debele pra- 
siće. Kakvim pravom očekuješ od sitne izrođene i 
jadne pšenice liepo izgrađeno i jedro zrno? Najbo- 
lje od najboljega istom daje dobro sjeme. Sje- 
mensku pšnicu pusti dva puta, a još bolje: tri puta 
preko dobroga trijera. Još bolje je, ako se sjeme 
pročisti na stroju, koji sortira zrno po veličini i po 
težini. Ovakav stroj je skupa stvar i pojedinac ne 
može ovako što kupiti. Zato je dobro imati zadruge, 
koje za cielo selo nabavljaju ovakve strojeve. Duž- 
nost bi bila i obćina, da nabave ovakve strojeve, ko- 
ji služe obćenitosti, jer se bez njih ne može ni mi- 
sliti na kakav napredak. ' 


Premda su ovakvi strojevi na prvi pogled sku- 
pa stvar, ipak daju toliku dobit, da se takav stroj u 
jednoj općini, u kojoj se sije oko 5 do 6 stotina ju- 
tara pšenice, mora već u jednoj godini izplatiti. Kod 
600 jutara prištedi se oko dva vagona sjemena, a 
time je stroj plaćen, a povećani prirod je već u pr- 
voj godini čista dobit. 

4. Svaka obćina neka sije po mogućnosti samo 
jednu vrst pšenice s razloga, što se jednolična roba 
bolje plaća. Ponudi li zadruga ili odbor za unapređe- 
nje gospodarstva nekoliko vagona pšenice na proda- 
ju, traži kupac uzorak. Kako možeš poslati uzorak, 
kad svaki nešto drugo sije? Najbolju, najčistiju i 
najrodniju vrst treba tako razmnožiti, da je ima cielo 
selo. Najbolji i najnapredniji gospodari neka se 
brinu za uzgoj sjemenske pšenice. Nju treba selo, 
a treba je i za druge gospodare. Sjemenska se pše- 
nica plaća uviek za trećinu više nego - trgovačka 
(merkantilna) roba. 

5. Mnogi misle, da je to neka posebna vrst pše- 
nice, koja se sije u široke redove i okopava. Svaka 
se pšenica može sijati u široke redove i okopavati, 
samo je uviek bolje, ako se uzme koja plemenitija 
i plodnija vrst. Svako se sjeme s vremenom izrodi, 
ako ga ne selektioniramo (oplemenjujemo izborom). 
Zato treba od vremena do vremena sjeme mienjati. 
Uzgojem sjemenske pšenice neka se bave samo oni 
gospodari, koji to razumiju. Mi imamo više takvih 
samoukih stručnjaka, koji pokazuju osobite sposob- 
nosti za uzgoj, odnosno razmnažanje sjemenske 
pšenice. m : 

6. Najpovoljnije vrieme za sijanje pšenice jest 
oko 1. listopada. Prerano sijanu pšenicu napada ra- 
de muha (frit) i crv. Kasno sijana pšenica dozrieva 
nekoliko dana kasnije i dolazi obično u najveću žegu 

u početku srpnja (jula), pa se sprži, kao što je to 
bilo ove godine. Pšenica treba biti u času, kad na- 
stupe tropske vrućine, već izgrađena, stoga treba 
prije sijati, da se za vremena izpuni i ojača. 


Za razkuživanje uzimlju se ponajviše sredstva 
u prašku, jer je posao jednostavniji, a sjeme se mo- 
že već pol sata nakon razkuživanja. sijati. 


7. Prije kojih 40 do 50 godina _mlatilo se žito 
cjepovima ili se gonilo po snopovima konje unaoko- 
lo, da nogama iztresu zrno. Vjetrilo se tako, da se 
lopatama bacalo zrno prama vjetru. Braćo, šta bi 
ste vi danas rekli, kad bi netko u vašem selu mlatio 
žito ejepovima ili gazio konjima? Rekli biste, da 
je to nazadnjak. I s podpunim pravom! A što rade 
mnogi od vas? Siju žito rukom (omaške) ! 


Američani imadu kosilice, koje odmah koseći 
vrše žito tako, da treba samo pune vreće voziti s 
polja, a slama ostaje na njivi kao gnoj. Tamo su i 
naše vršalice i kosilice već zastrjeli strojevi, a kod 
nas ima još mnogo sela, koja nemaju niti jedne si- 
jačice. Zar to nije strašno?! 


Sijačica je stroj, bez kojega se danas više ne 
može gospodariti. Bila ona ma kako skupa, za jed- 
nu godinu mora se izplatiti U selima, gdje još nema 
Sijačice, morala bi obćina kupiti nekoliko strojeva 
na odplatu. Preporučujem, da se dobro pripazi, ka- 
kove se sijačice kupuju. Sijačice sa žlicama nešto 
su skuplje, ali mnogo bolje od onih sa žljebovima. 

8. Koliko treba sijati sjemena na jedno jutro? 
U tome i učenjaci nisu posve na čistu. Na to pitanje 
doista je teško odgovoriti. Na slaboj zemlji ne će se 
pšenica tako jako razbujati; zbog toga treba gušće 
sijati. Ako je zemlja slaba, onda ne može ni mali 
broj biljaka hraniti, a kako bi onda izhranila veliki 
broj. Kako vidite, zbilja je teško reći, što je pravo. 
Moj odgovor na to pitanje je ovaj: Sij uviek radije 
rieđe nego pregusto.. Kod običnog sijanja na sve 
cievi sijačice dovoljno je 75 do 90 kila dobro trije- 
rene ili sektirane pšenice, a kod sijanja na svaku 
drugu ciev  sijačice (za okopavanje) bit će dosta 
oko 40 a najviše 50 kila po katastralnom jutru. Ako 
je zemlja slaba pa se bojiš, da će pšenica biti rietka, 
onda je radije ne sij, jer ćeš se i onako razočarati. 
Sij radije manje, ali u dobro gnojenu zemlju. U sla- 
bu zemlju sij soju, grah ili koju drugu mahunjaču, 
da se nakupi u zemlji što više dušičnih (azotnih) 
bakterija i da tako zemlja ojača. 

9. U Njemačkoj i u drugim naprednim zemlja- 
ma siju žita samo u široke redove i okopavaju. Slu- 
že se običnom sijačicom tako, da prigodom sijanja. 
svaku drugu ciev zatvore. Na taj način imat će pše- 
nicu u redovima s razmakom 20 do 28 em, koji se 
razmak pokazao kao najprikladniji kod uzgajanja 
žitarica na taj način. 

Tako sijana pšenica može se lako okopavati 
i motikom. 

Veliki posjednici mogu uzgajati pšenicu po sta- 
roj modi, t. j. u uzke redove i neokopavano. Mali 

&ospodar_ mora primieniti najnovije načine, kako bi 
s male površine dobio što veći prirod, da tako do- 
bije što više oranice za uzgoj krmnoga bilja. 


Mnogi gospodari ne vjeruju, da se može na jed- 
nom jutru dobiti 25 metričkih centi pšenice. Narav- 
ski, ne omaške (rukom) sijane. Ako je pšenica ona- 
ko kultivirana, kako to »N. G.« uči, nije nikako ču- 
do, da se na jednom četvornom metru dobije pola 
kile zrna. Na jednom četvornom metru mora biti 


oko 150 jakih klasova, a to teži više od % kile. Ka- . 


tastralno jutro ima 1600 hvati; 5750 četvornih me- 
tara; prema tome, ako na jednom četvornom metru 
rodi % kile, mora na jednom jutru roditi 5700 puta 
po pol kile, a to je 28.75 — metričkih centi.  Gdje- 
kad su pojedinci postigli još i znatno veći prirod, 
ali o tome ne ću govoriti, jer i onako to ne bi nitko 
vjerovao. 

Biljka je biljka; svejedno je, kako raste i ka- 
ko se zove. Ako želiš imati liepo cvieće, moraš ga 
okopavati. Ako domaćica _ne okopava salatu ili ku- 
pus, ne će dobiti glavice. Ako posiješ kukuruz a ne 
okopavaš ga, ne ćeš dobiti ni sjeme, koje si posijao. 
Što češće okopavaš repu i krumpir, to ćeš veći pri- 
rod postići. Ako okopavanje t. j. čišćenje od korova 
i zračenje godi svim biljkama, zašto se onda čudita, 
braćo, ako vam /N. G.« preporučuje, da okopavate 
ne samo pšenicu, već i sve druge žitarice. Pšenicu 
treba po mogućnosti već u jesen dva puta plitko 
okopati. U proljeće se ponavlja okopavanje i to od- 

mah čim se snieg okopni, t. j. kad se zemlja toliko 
osušila, da se može ratilom kretati, a drugi puta u 
mjesecu travnju (aprilu), prije nego pšenica pokri- 
je zemlju. 

Pšenicu sijati u široke redove i ne okopovati — 
nema smisla, jer se u neokopanim širokim redovima 
razmnaža korov. Ako se ne će ili ne može okopava- 
ti, onda je bolje da sijemo pšenicu omaške, onako 
kao prije 100 godina. Tko nema novaca, da nabavi 
stroj za okopavanje, neka okopava motikom. Šest 
do osam ženskinja mogu lako jedno jutro na dan 
okopati. Kod drugog kopanja u proljeće treba u re- 
dovima izplieviti grahor i kojekakvi drugi korov. 

U ovih 9 točaka sakupio sam najbitnije, na što 
gospodar mora paziti, ako želi prirod pšenice pove- 
ćati. Znam, da je svaki početak težak i da je seljak 
konzervativan (t. j. drži se staroga običaja), ali ne- 
tko mora početi da razbija led. Tu tešku zadaću ho- 
će da vrši »N. G.« računajući na krepku pomoć svo- 
jih prokušanih prijatelja predplatnika. 


Okopavanje pšenice 

O okopavanju pšenice pisao sam već mnogo; 
sada, kad se približuje jesenja sjetva, držim, da je 
potrebno ponoviti. Sada je vrieme, kad gospodari 
odlučuju, koliku će površinu  zasijati pšenicom za 
buduću godinu i kako će je zasijati. . 

Onima, koji su se o uspjehu okopavanja pše- 
nice sami uvjerili, nije potrebna nikakva preporuka, 

jer su se oni već odlučili. Švakom onom gospodaru, 
koji još nije pokušao sa sijanjem u široke redove i 
okopavanjem, preporučujem, neka napravi makar 
maleni pokus. 'To.ga ne će stajati upravo ništa, a 
može mu donieti jednu spoznaju i uvjerenje više, 
od koje će u budućnosti crpsti veliku korist. i 

Držim da nije potrebno mnogo dokazivati o ve- 
likoj koristi okopavanja pšenice, već će biti dovolj- 
no, ako upozorim sve one, koji do sada nisu pšenicu 
okopavali, neka paze na sliedeće: 


Već u jeseni, kad se pšenica dobro ubokorila, 
možeš među redovima vidjeti bezbroj malih biljčica. 
Kad proljetno sunašce svane, onda ćeš istom vidje- 
ti, šta sve raste na tvojoj njivi. Osim pšenice naći 
ćeš tu bezbroj sićušnih biljčica, u kojima ćeš prepo- 
znati djecu starih znanaca iz velikoga carstva koro- 
va. Sve te sada još neugledne biljčice čekaju proljet- 
no sunce i čim krene porast, počinju se bujno raz- 
vijati. One se žure da ugrabe najbolju hranu iz zem- 
lje. To, što su grabežljivci među ljudima i životi- 
njama, to je korov među biljkama! 

Zelena je pšenica, a zelen je i korov, pa kad se 
u proljeće zazeleni njiva, uživaš gledajući zelenilo 
svoje pšenice. Ali kad izbije klasje, tad se već vidi, 
da ta pšenica nije onakova, kakva je bila na prvi 
pogled, a kad se počne žeti, dođe pravo razočaranje. 
Pa da li je to drugačije moguće? Ako svaki stručak 
korova, koji u proljeće među svojom pšenicom na- 
đeš, pojede samo po nekoliko zrna, onda je jasna, 

da se kod toliko proždrljivaca nije mogla pšenica 
bolje razviti. Međutim ima među nezvanim gostima 
i takovih, koji znadu i po nekoliko deka pšenice po- 
jesti, dok se podpuno razviju. Pogledaj jedan dobar 
struk bodljaka (strička), divlje kamilice, grahora i 
t. d. pa ćeš onda shvatiti, koliko je taj grabežljivac 
tvojoj pšenici oteo hrane. 

Pa što nam je činiti, da se ovog proždrljivog 
grabežljivca riešimo? Ništa drugo, nego ga oštrim 
oruđem iztriebiti već u njegovom zametku. 

Okopovanje pšenice ima. osim uništavanja ko- 
rova još i jednu drugu svrhu. izpuniti. U mjesecu 
svibnju nastupaju. kod.nas «gotovo svake godine 
kroz nekoliko dana jake vrućine. U ovo doba je po- 
rast u najboljem razvitku, a pšenica još nije tako 
jaka, da bi sama zasjenjivala tlo. Biljka treba u to 
doba najviše vlage. Ponovno smo već čuli, da se 
okopavanjem čuva vlaga, jer sipka zemlja pokriva 
površinu poput ćilima (ćebeta). Osim toga što oko- 
pavanjem čuvamo vlagu, unosimo u zemlju i zrak 
koji trebaju bakterije u zemlji i bez kojih ne može 
ni jedna. biljka živjeti. Okopavanje, kako vidimo, 
vrši tri posla i to: uništavanje korova, zračenje zem- 
lje i čuvanje vlage. Do sada su neki gospodari vršili 
ove poslove drljanjem pšenice u proljeće. 

Da obična drljača nije za njegovanje mlade 
pšenice prikladni stroj, to svatko zna pa je razum- 
ljiva bojazan pred ovako grubim ratilom, kojim se 
ne može drugo, nego vršiti grubi posao. Kruti okvir 

i debeli jaki zubi preoštar su češalj za ovako njež- 
ne biljke. K tome su zubi tako razdaleko i bez pra- 
vog reda u smjeru  sijanja, da će biti posve puki 
slučaj, ako zubac drljače iščupa korov ili stručak 
pšenice. Godine i godine sam razmišljao i pravio 
pokuse, kako bi se tomu nedostatku doskočilo. 

Sastavio sam  okopač, koji ujedinjuje dobra 
svojstva drljače i pružinastog kultivatora (Feder- 
zinkenkultivator). Stroj je građen za okopavanje 
pšenice u širokim redovima. Ali kako se naš narod 
ne može lako odlučiti za sijanje u široke redove, to 
sam nastojao stvoriti neki prielaz i omogućiti ta- 
kođer savršenije kultiviranje u uzke redove i oma- 
ške sijane pšenice, nego je to do sada bilo moguće 
drljačom. A 

Izumom. mog okopača zauzet će kultura pšeni- 
ce posve novi smjer. Do sada nismo se borili protiv 
korova na kulturi pšenice i drugih žitarica. Samo 
ako borbi protiv korova posvetimo onu pažnju, ko- 
ju ovako važan rad zahtieva, onda će u kratkom 
nizu godina biti okopavanje pšenice tako samo po 
sebi razumljivo, kako je danas razumljivo da se 
pšenica drlja, ili da se okopava kukuruz, krumpir, 
repa i t. d., jer biljka je biljka, svejedno, kako se 
ona zvala. Na taj način povećat ćemo prirod po ka- 
tastralnom jutru toliko, da ćemo moći umanjiti po- 
vršinu zasijanu žitaricama, a za toliko opet povećati 
površine za proizvodnju krmnog bilja i tako poja- 
čati stočarstvo, svinjogojstvo i peradarstvo, 

Napomena: Zbilja nam dokazuje, da su se 
moje nade izjalovile, jer smo i dalje »pleli kotac kao 


otac« i 12 godina ni za pedalj napried. 


Posljedak okopavanja pšenice 


čim sam u kolovozu lanjske godine iz novinskih 
viesti saznao, da će Mnistarstvo Poljoprivrede me- 
đu gospodare podieliti za sjetvu oplemenjenu Sirban 
Profilic pšenicu s državnog imanja Belje, odmah 
sam se pobrinuo, da svoje seljane u što većoj mjeri 
obskrbim tako odličnom pšenicom. I zbilja, baš uoči 
polovice listopada dobili smo 7 q pšenice za sjeme. 


Na oranici od 420 hv. (po ječmištu, dakle na 
najnepovoljnijem  predusjevu za pšenicu), koja je 
samo dvaput preorana, već mnogo godina negnoje- 
na, dakle slaba, posijao sam 17. listopada 9 kg pše- 
nice u široke redove (sve po dva sijana, a dva praz- 
na). Pšenica je vrlo liepo i jednolično iznikla i pre- 
krasno se razbujala. S proljeća je ove godine bilo 
počesto kišice, koja joj je ugađala. Svaki sam dan 
išao na njivu i s uživanjem gledao, kako krasno na- 
preduje. 1. ožujka okopana je prvi puta, a već u po- 


- lovici ožujka i drugi puta. Kako ovdje*nitko nema 


takva pluga okopača, kupio sam dvie praktične du- 
goljaste motike i dao okopavati rukom. Svakome 
mogu reći, da je okopavanje pšenice motikom vrlo 
lagana stvar. Moji susjedi, koji baš moraju ovuda 
prolaziti, pratili su taj rad i razvoj pšenice s velikim 
nepovjerenjem. Bilo je i takvih, koji su govorili, da 

Sam čudak pa čak i bedak, izrugavali se i unapried 
se mome neuspjehu zlobno veselili. 

Nakon prvog, a naročito nakon drugog okopa- 
vanja pšenica se prekrasno razvijala i pred cvatnju 
dosegla je visinu od 180 em. Vlat je bila krupna, što 
je očiti znak, da je zemlja obilna dušičnim, a siro- 
mašna fosfornim i kalijevim gnojivima. Od vjetro- 
va se pšenica u lipnju jako samo na jednu stranu 
nagnula, no nije polegla. 


Dao sam je pokositi 5. srpnja. Sad sam je ovr- 
šio, dobio sam 425 kg vrlo čiste i kakvoćom, odlične 
pšenice, što bi iznosilo po jutru okruglo 16 q. Dobio 
bih i više, da nije bilo štete od vrabaca. U kraju 
te njive zasađeno je nekoliko šljiva i vrabci su s 
njih slietali i sve klasove sprieda u duljini od 20 m 
očupali. U glavnom velim: žetvenim prinosom sam 
zadovoljan to više, što sam na tom istom komadiću 
lanjske godine ima 210 kg ječma. Prirod se Re 
samo dvokratnim okopavanjem povisio za 100%. 
što bi tek bilo, da je zemlja uredna ili da sam šo 
gnojio umjetnim gnojem? 

Prijatelj Jaroslav Cejnar zasijao je isto tako u 
široke redove površinu od 250 kv. hvati s 5 kg sje- 
mena. Njegova je pšenica bila niža od moje, ali su 
zato klasovi bili mnogo bolji. Predusjev je bio ku- 
kuruz. žetveni prinos bio je 810 kg, što bi iznosilo 
po jutru 19 q 84 kg ili okruglo 20 q. Pšenica je, što 

"se veli, kao zlato čista, a i kakvoćom odlična; vje- 
rojatno će joj hektolitarska težina iznositi 84 kg. I 

on je posljedkom vrlo zadovoljan, jer prvo, posijao 
je po kukuržnjaku, a drugo i njegova je oranica vr- 
lo slaba i mnogo godina negnojena. 

Susjed Đuro Glavačević posijao je također na 
površini od 160 kv. hvati 3 kg sjemena. Njegova je 
pšenica bila ipak najbolja, jer mu je i oranica naj- 
bolja, premda je ito posijano po kukuružnjaku. Kad 
je izvršio dobio je 204 kg, što bi na jutru urodilo 
20 q 40 kg. To je zbilja liep uspjeh, kojim se svaki 
gospodar. može nesamo zadovoljiti nego i ponositi. 

Evo vam, gospodari, male i jasne slike. Ne 
oklievajte više! Ne pravite nikakvih pokusa, nego 
zasijte odmah još ove jeseni velike površine, kao 
što ćemo i mi ovdje učiniti. Bog će blagosloviti vaš 
trud, a uspjeh će vas moralno i materijalno pridići. 

Mnogo uspjeha, zadovoljstva i užitka u radu 
želi vam od srca svima 


Stjepan Ilakovac, narodni učitelj. 
Beravci, 26. VII. 1930. 

; PREGLED 
izložbe »N. G.« okopavanih i neokopavanih žitarica, 


Ime, prezime, mjesto 
i zadnja pošta" izlagača 


e 


Izložena vrst 


Pšenica 


Prirod po k. jut. kg. 

Tomić Petar, Slav. Kobaš domaća rana 
Živić Luka, Dalj RG A 1760 
Jozo Čabrajac, Lipovljani Debliesavta 14 2141 
Pšenica 
Križevačka 6 2061 
Katušić Mijo, Babinagreda Eo 1283 
Pšenica I 
Sirban Prolitic 806 
Nemet Štefan, Turnašica Pšenica 1050 
Z. p. Sp. Bukovica Beljska 
: Pšenica 
Trnski Ivan Šomođ. šišulja 1600 
Novigrad Podravski Pšenica 
Sirban Prolific 1600 
Peroš Đuro Pšenica 1600 
Novigrad Podravski Križevačka 6. 
Ištvan Martin Pšenica 1920 
Novigrad Podravski Križevačka 6 
| Stazić Stjepan Pšenica 1600 
Novigrad Podravski Križevačka 6 
Peroš Đuro Pšenica 1400 
Novigrad Podravski Sirban Prolific 
Pšenica 
Smolić Josip, Orubica Križevačka 9 Šou 
Z. p. N. Oradiška Pšenica 
Beljska 93 700 
da Stjepan, Orubica Plenica 800 
.p.N. Gradiška Križevačka 6 
Pšenica 1250 
Beleta-Klajić Stjepan Križevačka 6 
. Orubica, z, p. N. Gradiška Zob 
Zlatna kiša 1700 


Ime, prezime, mjesto P 
i zadnja pošta izlagača Izložena vrst 


Prirod po k, jut, kg, 
okopa- neoko- 


Z. p. Virje 


Križevačka 6 


vano |pavano 
mi Gita Pšenica 
Šentag Tomo, Sopje Križevačka 9 900 700 
Ilijev Marko, rana Pšeuica 
' . p. Ivanjska Sirban Prolific 1260 260 
lijev Marko eatina: Pšenica 
* " z. p. Ivanjska Sirban Prolific 1600 600 
Godek Mijo, Peteranec Pšenica 
Z. p. Drnje Križevačka 6 1600 
Požgaj Tomo, Peteranec Pšenica 
' Ž Z. P. Drnje Križevačka 6 1968 | 1200 
Pšenica 
Platenik Pavao, Biškuvci ao E roile ne oja 
Z. p. Velika enica 
B Križevačka 6 1400 | 1200 
Delic Adem, Bos. Kobaš Bic m 2300 | ogan 
Vračan Josip, Okoli Pšenicu 
ie Z. p. Ludina Križevačka 6 1400 800 
Brcković Vinka I aa Jara pšenica 640 320 
Pšenica < 
Dugalić Jozo, Harkanovci Sirban Prolific vii so 
KA oda Zob 1560. | 1300 
Pivara C. Šeper, Osijek Pšenica golica 1350 
Pšenica : 
Sirban Prolific 1500 
Pšenica 
1500 
Gaži Franjo, Hlebine Šomođ, šišulja 
Ječam domaći 19:20 hl. 
Raž domaći 17:50 hl. 
Pšenica 
Sirban Prolific 1700 
Balec Dragutin, Hlebine ——— 
Pšenica s 
. Šomođ. šišulja 1700 
Perok Ivan, Šemovci Pšenica 1600 | 1200 

Prirod po k. jut: kgl 


okopa-| neoko- 
vano |pavano 


e prezime, mjesto 


i zadnja pošta izlagača Izložena vrst 


Pšenica 


Sirban _Prolific 130 867 
ak rar Ječam domaći 1840 | 1365 
Zob 3 
zlatna kiša 1680 | 1248 
Poje Ivan, Četekovac | Pšenica S. Prol. i ' 
Z. p. Mikleuš Vel. modra 1600 
Josip Kokorić, Đađavica dnosh 6 2000 1170 
Đigunovič Marko, Slakovci no 9 2800 | 1128 
Đigunović Stjepan, Osijek Pšenica domaća 2360 
Pšenica 
Vegh Josip Brekinska . Sirban _Prolific jeo jd 
Z. p. Pakračka Poljana Pšenica : 
Križevačka 6 1035 
Dikić Alojz, Bilibrig Pšenica 
.'  z.p.MN. Kapela Križevačka 6 1700 | 800 
Filipović Mijo, Magićmala Pšenica 
*z. DN. Kapela Sirban Prolific 1400 
Rašković Ivan, Siće Pšenica Beljska 
'z. p. N. Kapela Prolitic 9% 1600 | 1000 
Vračić Stanko, Moste : : aja me zo 
Z. p. N. Kapela šenica 
Sirban Prolific 1683 \ 


38 


ZAVRŠNA RIEČ 


Je li opravdano da mi i dalje »pletemo kotac, 
kao otac«, i da živimo nazadnjačkim životom u po- 
gledu boljeg uzgoja pšenice, dok svi napredni narodi 
postizavaju okopavanjem i boljom njegom, često i 
na mnogo slabijoj zemlji nego je naša, dva i tri puta 
Veće prirode nego mi. Pokusima i primjerima smo 
dokazali, da i mi možemo okopavanjem i boljom 
njegom postići znatno veće prirode nego do sada. 
Na nama je dakle, da li ćemo i dalje nositi naše si- 
romaštvo, ili ćemo poći putem napredka i blagosta- 
nja. 


Prva hrvatska dionička tiskara u Osijeku. 

